|  |  |  |
| --- | --- | --- |
| BOSNA I HERCEGOVINA  FEDERACIJA BOSNE I HERCEGOVINE  **FEDERALNO MINISTARSTVO FINANSIJA**  **FEDERALNO MINISTARSTVO FINANCIJA** |  | BOSNIA AND HERZEGOVINA  FEDERATION OF  BOSNIA AND HERZEGOVINA  **FEDERAL MINISTRY OF FINANCE** |

**Broj: 03-30-5-7007-2/20**

**Sarajevo, 30.09.2020. godine**

Na osnovu člana 21. Zakona o namještenicima u organima državne službe u Federaciji Bosne i Hercegovine („Službene novine Federacije BiH“, broj 49/05), Federalno ministarstvo financija – Federalno ministarstvo finansija, objavljuje

**I N T E R N I O G L A S**

**za popunu radnog mjesta namještenika u Federalnom ministarstvu financija – Federalnom ministarstvu finansija**

**Kabinet ministra**

* **Vozač – 1 (jedan) izvršilac;**

**Opis poslova:** upravlja motornim vozilom, brine o održavanju vozila, vodi propisane evidencije o vozilu i njegovoj uporabi, vodi propisane evidencije o prijeđenoj kilometraži i utrošku goriva, obavlja i druge poslove koje odredi pomoćnik ministra.

**Uslovi:** Pored općih uslova propisanih članom 24. Zakona o namještenicima u organima državne službe u Federaciji Bosne i Hercegovine, kandidat treba ispunjavati i sljedeće posebne uslove propisane Pravilnikom o unutrašnjoj organizaciji Federalnog ministarstva financija – Federalnog ministarstva finansija i to:

- SSS-saobraćajna, gimnazija ili druga srednja škola;

- položen vozački ispit „B“ kategorije;

- najmanje deset mjeseci radnog staža.

**Prijavljivanje na Interni oglas:**

Uz prijavu na Interni oglas za popunu radnog mjesta namještenika u Federalnom ministarstvu finansija – financija (u daljnjem tekstu: Interni oglas) i kratku biografiju svi kandidati su, prilikom prijavljivanja na Interni oglas, dužni dostaviti i slijedeću dokumentaciju (originali ili ovjerene kopije):

1. diplomu/svjedočanstvo o završenoj SSS – saobraćajna, gimnazija ili druga srednja škola;

2. dokaz o položenom vozačkom ispitu „B“ kategorije;

3. uvjerenje/potvrda o radnom stažu (najmanje deset mjeseci radnog staža);

4. dokaz (uvjerenje ili potvrda) da je kandidat u radnom odnosu na poslovima namještenika u organu državne službe na bilo kojem nivou vlasti u Federaciji Bosne i Hercegovine (ne starije od 30 dana);

**Napomena za kandidate:**

- Izabrani kandidat je dužan, u roku od 8 dana od dana prijema obavještenja o rezultatima Internog oglasa, dostaviti Federalnom ministarstvu finansija – financija ostale dokumente kojima se dokazuje ispunjenje općih uslova propisanih u članu 24. Zakona o namještenicima u organima državne službe u Federaciji Bosne i Hercegovine (uvjerenje o državljanstvu ne starije od šest mjeseci od dana izdavanja uvjerenja od strane nadležnog organa; ovjerenu izjavu da u posljednje dvije godine od dana objavljivanja Internog oglasa nije otpušten iz organa državne službe kao rezultat disciplinske kazne na bilo kojem nivou vlasti u Federaciji Bosne i Hercegovine, odnosno Bosni i Hercegovini; ovjerenu izjavu da nije obuhvaćen odredbom člana IX.1. Ustava Bosne i Hercegovine; ljekarsko uvjerenje o općoj zdravstvenoj sposobnosti za obavljanje poslova navedenog radnog mjesta ne starije od tri mjeseca);

- Ukoliko neki od prijavljenih kandidata posjeduje viši nivo školske odnosno stručne spreme u odnosu na vrstu i nivo školske odnosno stručne spreme koja se traži ovim Internim oglasom (SSS - saobraćajna, gimnazija ili druga srednja škola), smatrat će se da ispunjava uslov Internog oglasa koji se odnosi na traženi nivo i vrstu školske odnosno stručne spreme;

- Kao radni staž računa se radni staž ostvaren poslije završene srednje škole, s tim da se u radni staž računa i pripravnički staž te staž ostvaren kroz stručno osposobljavanje bez zasnivanja radnog odnosa obavljen u skladu sa zakonom;

- U radni staž računa se i radni staž ostvaren na poslovima višeg nivoa školske odnosno stručne spreme u odnosu na nivo i vrstu školske odnosno stručne spreme koja se traži ovim Internim oglasom (SSS - saobraćajna, gimnazija ili druga srednja škola);

- Shodno odredbama člana 21. stav 2. Zakona o namještenicima u organima državne službe u Federaciji Bosne i Hercegovine, pravo prijavljivanja na Interni oglas imaju namještenici iz organa državne službe svih nivoa vlasti u Federaciji Bosne i Hercegovine.

Interni oglas objavit će se i na internet stranici Federalnog ministarstva financija – finansija www.fmf.gov.ba.

Prijavu sa biografijom i tražene dokumente (original ili ovjerene kopije) dostaviti u roku od 10 dana od dana objavljivanja Internog oglasa, na adresu:

**Federalno ministarstvo financija - finansija**

**Mehmeda Spahe br. 5**

**71000 Sarajevo**

**sa naznakom „Za Interni oglas za namještenika – NE OTVARATI“**

Nepotpune, neuredne i neblagovremene prijave neće se uzeti u razmatranje.

**M I N I S T R I C A**

**Jelka Milićević**

Sarajevo, Ulica Mehmeda Spahe br. 5

Telefon: +387 33 253 400 Fax: +387 33 663 314

e-mail : [info@fmf.gov.ba](mailto:info@fmf.gov.ba)

[www.fmf.gov.ba](http://www.fmf.gov.ba/)